title: Deċiżjoni tal-Kunsill ta’ l- 4 ta’ Lulju 2006 li taħtar membru Finlandiż fil-Kumitat Ekonomiku u Soċjali Ewropew

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               73

         DEĊIŻJONI TAL-KUNSILL
   ta’ l-4 ta’ Lulju 2006
   li taħtar membru Finlandiż fil-Kumitat Ekonomiku u Soċjali Ewropew
   (2006/494/KE, Euratom)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 259 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 167 tiegħu,
   Wara li kkunsidra d-Deċiżjoni tal-Kunsill 2002/758/KE, Euratom tas-17 ta' Settembru 2002 li taħtar il-membri tal-Kumitat Ekonomiku u Soċjali għall-perjodu mill-21 ta' Settembru 2002 sa l-20 ta' Settembru 2006 (1),
   Wara li kkunsidra n-nomina mressqa mill-Gvern Finlandiż,
   Wara li kkonsulta l-Kummissjoni Ewropea,
   BILLI sar vakanti siġġu ta' membru Finlandiż fil-Kumitat Ekonomiku u Soċjali Ewropew wara r-riżenja tas-Sur Peter BOLDT,
   IDDEĊIEDA KIF ĠEJ:
   Artikolu 1
   Is-Sur Janne METSÄMÄKI huwa b'dan maħtur bħala membru tal-Kumitat Ekonomiku u Soċjali Ewropew minflok is-Sur Peter BOLDT għall-perjodu li jifdal tal-mandat tiegħu, li huwa sa l-20 ta' Settembru 2006.
   Artikolu 2
   Din id-Deċiżjoni għandha jkollha effett fil-jum ta' l-adozzjoni tagħha.

      Magħmul fi Brussel, 4 ta’ Lulju 2006.

            Għall-Kunsill

            Il-President

         P. LEHTOMÄKI

      (1)  ĠU L 253, 21.9.2002, p. 9.


title: Deċiżjoni tal-Kunsill (PESK) 2015/740 tas-7 ta' Mejju 2015 dwar miżuri restrittivi fid-dawl tas-sitwazzjoni fis-Sudan t'Isfel u li tħassar id-Deċiżjoni 2014/449/PESK

text:
               8.5.2015

               MT

               Il-Ġurnal Uffiċjali tal-Unjoni Ewropea

               L 117/52

         DEĊIŻJONI TAL-KUNSILL (PESK) 2015/740
   tas-7 ta' Mejju 2015
   dwar miżuri restrittivi fid-dawl tas-sitwazzjoni fis-Sudan t'Isfel u li tħassar id-Deċiżjoni 2014/449/PESK
   Il-Kunsill tal-Unjoni Ewropea,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fl-10 ta' Lulju 2014, il-Kunsill adotta d-Deċiżjoni 2014/449/PESK (1) fid-dawl tat-tħassib serju li għad għandu dwar is-sitwazzjoni fis-Sudan t'Isfel.

               (2)

               Fit-3 ta' Marzu 2015, il-Kunsill tas-Sigurtà tan-Nazzjonijiet Uniti adotta r-Riżoluzzjoni (UNSCR) 2206 (2015), fid-dawl tal-fatt li hu allarmat u mħasseb serjament dwar il-konflitt bejn il-Gvern tar-Repubblika tas-Sudan t'Isfel u l-forzi tal-oppożizzjoni sa minn Diċembru 2013, it-tħassib tiegħu dwar it-tbatija umana kbira li tirriżulta u l-kundanna qawwija tiegħu tal-ksur u l-abbużi tad-drittijiet tal-bniedem tal-passat u dawk li għaddejjin u l-ksur tal-liġi umanitarja internazzjonali, kif ukoll dwar l-ispostament fuq skala kbira ta' persuni u l-kriżi umanitarja dejjem tiżdied. Il-Kunsill tas-Sigurtà enfasizza r-responsabbiltà tal-partijiet kollha fil-konflitt għat-tbatija tal-poplu tas-Sudan t'Isfel. Huwa stabbilixxa wkoll li s-sitwazzjoni fis-Sudan t'Isfel tirrapreżenta theddida għall-paċi internazzjonali u għas-sigurtà fir-reġjun.

               (3)

               Il-paragrafi 9 u 12 tal-UNSCR 2206 (2015) jipprevedu miżuri restrittivi fil-forma ta' restrizzjonijiet fuq l-ivvjaġġar u l-iffriżar tal-assi li jistgħu jiġu applikati fir-rigward ta' persuni u entitajiet indikati mill-Kumitat tal-Kunsill tas-Sigurtà stabbiliti skont il-paragrafu 16 tal-UNSCR 2206 (2015) (“il-Kumitat”). Il-paragrafi 6, 7 u 8 tal-UNSCR 2206 (2015) jipprevedu wkoll kriterji biex persuni u entitajiet jiġu indikati li huma soġġetti għall-miżuri restrittivi stipulati fil-paragrafi 9 u 12 ta' dik ir-Riżoluzzjoni.

               (4)

               Għal raġunijiet ta' ċarezza, il-miżuri restrittivi imposti bid-Deċiżjoni 2014/449/PESK u l-miżuri restrittivi previsti fil-UNSCR 2206 (2015) adottata mill-Kunsill tas-Sigurtà tan-Nazzjonijiet Uniti għandhom ikunu integrati fi strument legali uniku.

               (5)

               Id-Deċiżjoni 2014/449/PESK għandha għalhekk titħassar skont dan.

               (6)

               Hija meħtieġa aktar azzjoni mill-Unjoni biex jiġu implimentati ċerti miżuri,

         ADOTTA DIN ID-DEĊIŻJONI:
   Artikolu 1
   1.   Il-bejgħ, il-fornitura, it-trasferiment jew l-esportazzjoni ta' armamenti u materjal relatat ta' kull tip, inkluż l-armi u l-munizzjon, il-vetturi u t-tagħmir militari, it-tagħmir paramilitari u l-partijiet ta' rikambju għal dawk imsemmija qabel, lis-Sudan t'Isfel minn ċittadini ta' Stati Membri jew li ġejjin minn territorji ta' Stati Membri, jew l-użu ta' bastimenti jew ajruplani tal-bandiera tagħhom huma pprojbiti kemm jekk joriġinaw fit-territorji tagħhom jew le.
   2.   Huma wkoll ipprojbiti:

               (a)

               l-għoti, direttament jew indirettament, ta' għajnuna teknika, servizzi ta' senserija jew servizzi oħra relatati mal-oġġetti msemmijin fil-paragrafu 1 jew relatati mal-forniment, il-manifattura, il-manutenzjoni u l-użu ta' tali oġġetti, lil kwalunkwe persuna fiżika jew ġuridika, entità jew korp fi jew għall-użu fis-Sudan t'Isfel;

               (b)

               l-għoti, direttament jew indirettament, ta' finanzi jew għajnuna finanzjarja relatati mal-oġġetti msemmijin fil-paragrafu 1, inklużi b'mod partikolari għotjiet, self u assigurazzjoni tal-kreditu fuq l-esportazzjoni, kif ukoll assigurazzjoni jew riassigurazzjoni, għal kwalunkwe bejgħ, forniment, trasferiment jew esportazzjoni ta' tali oġġetti, jew għall-għoti ta' għajnuna teknika relatata, servizzi ta' senserija jew servizzi oħra lil kwalunkwe persuna fiżika jew ġuridika, entità jew korp fi jew għall-użu fis-Sudan t'Isfel;

               (c)

               il-parteċipazzjoni, xjentement u intenzjonalment, f'attivitajiet li l-oġġett jew l-effett tagħhom huwa li jiġu evitati l-miżuri msemmijin fil-punt (a) jew (b).

         Artikolu 2
   1.   L-Artikolu 1 ma għandux japplika għal:

               (a)

               il-bejgħ, il-forniment, it-trasferiment jew l-esportazzjoni ta' tagħmir militari mhux letali maħsub unikament għal użu umanitarju, ta' monitoraġġ tad-drittijiet tal-bniedem jew għal użu protettiv, jew għal programmi ta' bini ta' istituzzjonijiet imwettqa min-NU, l-Unjoni Afrikana (UA), l-UE jew l-Awtorità Intergovernattiva tal-Iżvilupp (IGAD), jew ta' materjal maħsub għal operazzjonijiet tan-NU, tal-UA u tal-UE għall-immaniġġar ta' kriżijiet;

               (b)

               il-bejgħ, il-forniment, it-trasferiment jew l-esportazzjoni ta' vetturi mhux tal-kumbattiment li ġew manifatturati jew mgħammra b'materjali li jipprovdu protezzjoni ballistika, maħsuba unikament għal użu protettiv, fis-Sudan t'Isfel, minn persunal tal-EU jew tal-Istati Membri tagħha fis-Sudan t'Isfel jew minn persunal tan-NU, l-UA jew l-IGAD;

               (c)

               l-għoti ta' għajnuna teknika, servizzi ta' senserija u servizzi oħra relatati mat-tagħmir jew il-programmi u operazzjonijiet imsemmijin fil-punt (a);

               (d)

               l-għoti ta' finanzi u għajnuna finanzjarja relatati mat-tagħmir jew il-programmi u operazzjonijiet imsemmijin fil-punt (a);

               (e)

               il-bejgħ, il-forniment, it-trasferiment jew l-esportazzjoni ta' tagħmir għat-tneħħija tal-mini u materjal użat f'operazzjonijiet tat-tneħħija tal-mini;

               (f)

               il-bejgħ, il-forniment, it-trasferiment jew l-esportazzjoni ta' tagħmir militari mhux letali maħsub unikament għall-appoġġ tal-proċess ta' Riforma tas-Settur tas-Sigurtà fis-Sudan t'Isfel kif ukoll l-għoti ta' finanzi, għajnuna finanzjarja jew għajnuna teknika relatati ma' tali tagħmir,

         bil-kondizzjoni li tali kunsinni jkunu ġew approvati minn qabel mill-awtorità kompetenti tal-Istat Membru inkwistjoni.
   2.   L-Artikolu 1 ma għandux japplika għall-ilbies protettiv, inklużi ġkieket għall-flak u elmi militari, esportati temporanjament lejn is-Sudan t'Isfel mill-persunal tal-UE jew l-Istati Membri tagħha, mill-persunal tan-NU jew tal-IGAD, minn rappreżentanti tal-mezzi tax-xandir, ħaddiema umanitarji u ħaddiema mpjegati fl-iżvilupp u l-persunal assoċjat għall-użu personali tagħhom biss.
   3.   L-Istati Membri għandhom jikkunsidraw kunsinni taħt dan l-Artikolu fuq bażi ta' każijiet individwali, filwaqt li jqisu b'mod sħiħ il-kriterji stabbiliti fil-Pożizzjoni Komuni tal-Kunsill 2008/944/PESK (2). L-Istati Membri għandhom jeħtieġu salvagwardji xierqa kontra l-użu ħażin tal-awtorizzazzjonijiet mogħtija taħt dan l-Artikolu u, fejn xieraq, jagħmlu dispożizzjonijiet għal ripatrijazzjoni tat-tagħmir.
   Artikolu 3
   1.   L-Istati Membri għandhom jieħdu l-miżuri neċessarji biex jipprevjenu d-dħul fit-territorji tagħhom, jew it-tranżitu minnhom, tal-persuni:

               (a)

               indikati mill-Kunsill tas-Sigurtà jew mill-Kumitat f'konformità mal-paragrafi 6, 7, 8 u 9 tal-UNSCR 2206 (2015), kif elenkati fl-Anness I għal din id-Deċiżjoni;

               (b)

               mhux koperti mill-punt (a), li qed ixekklu l-proċess politiku fis-Sudan t'Isfel, inkluż b'atti ta' vjolenza jew ksur ta' ftehimiet ta' waqfien mill-ġlied, kif ukoll persuni responsabbli għal ksur serju tad-drittijiet tal-bniedem fis-Sudan t'Isfel, u persuni assoċjati magħhom, kif elenkati fl-Anness II.

         2.   Il-paragrafu 1 ma għandux jobbliga lil Stat Membru jirrifjuta d-dħul fit-territorju tiegħu liċ-ċittadini tiegħu stess.
   Artikolu 4
   1.   Dan l-Artikolu japplika għall-persuni elenkati fl-Anness I.
   2.   L-Artikolu 3(1) ma għandux japplika fejn:

               (a)

               l-ivvjaġġar huwa ġustifikat għal raġunijiet ta' ħtieġa umanitarja, inkluż l-obbligu reliġjuż, kif determinat mill-Kumitat skont il-każ;

               (b)

               id-dħul jew it-tranżitu huwa meħtieġ biex isir proċess ġudizzjarju;

               (c)

               l-ivvjaġġar ikompli jiffaċilita l-objettivi ta' paċi u rikonċiljazzjoni nazzjonali fis-Sudan t'Isfel u l-istabbiltà fir-reġjun, kif determinat mill-Kumitat skont il-każ.

         Artikolu 5
   1.   Dan l-Artikolu japplika għall-persuni elenkati fl-Anness II.
   2.   L-Artikolu 3(1) għandu jkun mingħajr preġudizzju għall-każijiet fejn Stat Membru jkun marbut minn obbligu skont id-dritt internazzjonali, jiġifieri:

               (a)

               bħala pajjiż li jospita organizzazzjoni intergovernattiva internazzjonali;

               (b)

               bħala pajjiż li jospita konferenza internazzjonali msejħa minn, jew taħt il-patroċinju ta', in-NU;

               (c)

               skont ftehim multilaterali li jagħti privileġġi u immunitajiet; jew

               (d)

               skont it-Trattat ta' Konċiljazzjoni (il-Patt Lateran) tal-1929 konkluż mis-Santa Sede (l-Istat tal-Belt tal-Vatikan) u l-Italja.

         3.   Il-paragrafu 2 għandu jiġi kkunsidrat li japplika wkoll f'każijiet fejn Stat Membru jkun il-pajjiż li jospita l-Organizzazzjoni għas-Sigurtà u l-Kooperazzjoni fl-Ewropa (OSKE).
   4.   Il-Kunsill għandu jiġi infurmat kif meħtieġ fil-każijiet kollha fejn Stat Membru jagħti eżenzjoni skont il-paragrafu 2 jew 3.
   5.   L-Istati Membri jistgħu jagħtu eżenzjonijiet mill-miżuri imposti taħt l-Artikolu 3(1) meta l-ivvjaġġar ikun ġustifikat għal raġunijiet bżonn umanitarju urġenti, jew għal raġunijiet ta' attendenza għal laqgħat intergovernattivi u laqgħat promossi jew ospitati mill-UE jew ospitati minn Stat Membru li jkollu l-Presidenza attwali tal-OSKE, fejn isir djalogu politiku li jippromwovi b'mod dirett l-objettivi ta' politika tal-miżuri restrittivi, inklużi d-demokrazija, id-drittijiet tal-bniedem u l-istat tad-dritt fis-Sudan t'Isfel.
   6.   Stat Membru li jixtieq jagħti eżenzjonijiet imsemmija fil-paragrafu 5 għandu jinnotifika lill-Kunsill bil-miktub. L-eżenzjoni għandha titqies li ngħatat ħlief jekk membru wieħed jew aktar tal-Kunsill joġġezzjonaw bil-miktub fi żmien jumejn ta' xogħol minn meta tasal in-notifika dwar l-eżenzjoni proposta. Fil-każ li membru wieħed jew aktar tal-Kunsill joġġezzjonaw, il-Kunsill, li jaġixxi b'maġġoranza kwalifikata, jista' jiddeċiedi li jagħti l-eżenzjoni proposta.
   7.   Fil-każijiet fejn, skont il-paragrafi 2, 3, 5 u 6, Stat Membru jawtorizza d-dħul fi, jew it-tranżitu minn, it-territorju tiegħu tal-persuni elenkati fl-Anness II, l-awtorizzazzjoni għandha tkun strettament limitata għall-iskop li għalih ingħatat u għall-persuni direttament ikkonċernati minn dan.
   Artikolu 6
   1.   Il-fondi u r-riżorsi ekonomiċi kollha li direttament jew indirettament jappartjenu lil, huma proprjetà ta', miżmumin jew ikkontrollati minn, direttament jew indirettament,:

               (a)

               il-persuni jew entitajiet indikati mill-Kunsill tas-Sigurtà jew mill-Kumitat f'konformità mal-paragrafi 6, 7, 8 u 12 tal-UNSCR 2206 (2015), kif elenkati fl-Anness I għal din id-Deċiżjoni;

               (b)

               persuni li qed ixekklu l-proċess politiku fis-Sudan t'Isfel, inkluż b'atti ta' vjolenza jew ksur ta' ftehimiet ta' waqfien mill-ġlied, kif ukoll persuni responsabbli għal ksur serju ta' drittijiet tal-bniedem fis-Sudan t'Isfel, u persuni fiżiċi jew ġuridiċi, entitajiet jew korpi assoċjati magħhom, kif elenkati fl-Anness II,

         għandhom jiġu ffriżati.
   2.   L-ebda fondi jew riżorsi ekonomiċi ma għandhom isiru disponibbli, direttament jew indirettament, lil jew għall-benefiċċju ta' persuni fiżiċi jew ġuridiċi, entitajiet jew korpi elenkati fl-Anness I jew II.
   Artikolu 7
   1.   Dan l-Artikolu japplika għall-persuni u entitajiet elenkati fl-Anness I.
   2.   L-awtorità kompetenti ta' Stat Membru tista' tawtorizza r-rilaxx ta' ċerti fondi jew riżorsi ekonomiċi ffriżati, jew li ċerti fondi jew riżorsi ekonomiċi jsiru disponibbli, taħt il-kondizzjonijiet li hi tqis xierqa, wara li tkun iddeterminat li l-fondi jew ir-riżorsi ekonomiċi kkonċernati huma:

               (a)

               neċessarji għall-ispejjeż bażiċi, inkluż ħlas għal prodotti tal-ikel, kera jew ipoteka, mediċini u kura medika, taxxi, primjums ta' assigurazzjoni u ħlasijiet tal-użu ta' servizzi pubbliċi;

               (b)

               esklużivament għall-ħlas ta' tariffi professjonali raġonevoli u r-rimborż tal-ispejjeż sostnuti għall-prestazzjoni ta' servizzi legali;

               (c)

               tariffi jew imposti ta' servizzi ta' kustodja jew ta' ġestjoni normali ta' fondi ffriżati u riżorsi ekonomiċi.

         L-Istat Membru kkonċernat għandu jinnotifika lill-Kumitat bil-quddiem bl-intenzjoni li jawtorizza, fejn adatt, ir-rilaxx ta' ċerti fondi ffriżati jew riżorsi ekonomiċi. Jistgħu jingħataw awtorizzazzjonijiet fl-assenza ta' deċiżjoni negattiva mill-Kumitat fi żmien ħamest ijiem ta' xogħol minn tali notifika.
   3.   L-awtorità kompetenti ta' Stat Membru tista' tawtorizza r-rilaxx ta' ċerti fondi jew riżorsi ekonomiċi ffriżati, jew li ċerti fondi jew riżorsi ekonomiċi jsiru disponibbli, taħt il-kondizzjonijiet li hi tqis xierqa, wara li tkun iddeterminat li l-fondi jew ir-riżorsi ekonomiċi kkonċernati huma meħtieġa għal spejjeż straordinarji, sakemm tali determinazzjoni tkun ġiet notifikata mill-Istat Membru kkonċernat lill-Kumitat u tkun ġiet approvata mill-Kumitat.
   4.   B'deroga mill-Artikolu 6(1), l-awtoritajiet kompetenti ta' Stat Membru jistgħu wkoll jawtorizzaw ir-rilaxx ta' ċerti fondi ffriżati jew riżorsi ekonomiċi, dment li l-Istat Membru kkonċernat ikun iddeterminat li l-fondi jew riżorsi ekonomiċi huma soġġetti ta' privileġġ jew sentenza ġudizzjarja, amministrattiva jew arbitrali u li l-fondi jew riżorsi ekonomiċi jkunu ser jintużaw esklużivament biex jiġi ssodisfat dak il-privileġġ jew dik is-sentenza, sakemm il-privileġġ ikun ġie konkluż jew sentenza tkun ingħatat qabel id-data tal-adozzjoni UNSCR 2206 (2015), jiġifieri t-3 ta' Marzu 2015, ma tkunx għall-benefiċċju ta' persuna fiżika jew ġuridika, entità jew korp elenkat fl-Anness I jew II, u tkun ġiet innotifikata mill-Istat Membru kkonċernat lill-Kumitat.
   5.   L-Artikolu 6(1) ma għandux japplika għaż-żieda mal-kontijiet iffriżati ta':

               (a)

               imgħax jew dħul ieħor fuq dawk il-kontijiet; jew

               (b)

               pagamenti dovuti taħt kuntratti, ftehimiet jew obbligi li ġew konklużi jew li rriżultaw qabel id-data li fiha dawk il-kontijiet saru soġġetti għall-miżuri previsti fl-Artikolu 6,

         dment li kwalunkwe tali imgħax, qligħ u pagamenti oħrajn jibqgħu soġġetti għall-miżuri previsti fl-Artikolu 6(1).
   6.   L-Artikolu 6 m'għandux jipprevjeni lil persuna fiżika jew ġuridika, entità jew korp milli tagħmel pagament dovut taħt kuntratt li daħal fis-seħħ qabel id-data li fiha tali persuna fiżika jew ġuridika, entità jew korp ġie elenkat fl-Anness I, dment li l-Istat Membru konċernat jkun iddetermina li l-pagament ma jiġix riċevut, direttament jew indirettament, minn persuna fiżika jew ġuridika, entità jew korp elenkat fl-Anness I jew II u wara notifika mill-Istat Membru kkonċernat lill-Kumitat dwar l-intenzjoni li jagħmel jew jirċievi tali ħlasijiet jew biex jawtorizza, fejn xieraq, ir-rilaxx tal-fondi, assi finanzjarji oħra jew riżorsi ekonomiċi għal dan il-fini, għaxart ijiem ta' xogħol qabel tali awtorizzazzjoni.
   Artikolu 8
   1.   Dan l-Artikolu japplika għall-persuni u entitajiet elenkati fl-Anness II.
   2.   L-awtorità kompetenti ta' Stat Membru tista' tawtorizza r-rilaxx ta' ċerti fondi jew riżorsi ekonomiċi ffriżati, jew li ċerti fondi jew riżorsi ekonomiċi jsiru disponibbli, taħt il-kondizzjonijiet li hi tqis xierqa, wara li tkun iddeterminat li l-fondi jew ir-riżorsi ekonomiċi kkonċernati huma:

               (a)

               meħtieġa biex jiġu sodisfatti l-ħtiġijiet bażiċi tal-persuni elenkati fl-Anness II u l-membri tal-familja dipendenti minnhom, inklużi pagamenti għal ikel, kera jew garanziji ipotekarji, mediċini u trattament mediku, taxxi, primjums tal-assigurazzjoni, u ħlasijiet ta' servizzi pubbliċi;

               (b)

               maħsuba esklużivament għall-pagament ta' tariffi professjonali raġonevoli u għar-rimborż tal-ispejjeż imġarrba assoċjati mal-provvista ta' servizzi legali;

               (c)

               maħsuba esklużivament għall-pagament ta' tariffi jew imposti ta' servizzi ta' kustodja jew ġestjoni normali ta' fondi jew riżorsi ekonomiċi ffriżati; jew

               (d)

               meħtieġa għal spejjeż straordinarji, bil-kondizzjoni li l-awtorità kompetenti tkun innotifikat lill-awtoritajiet kompetenti tal-Istati Membri l-oħrajn u lill-Kummissjoni bir-raġunijiet li għalihom tqis li għandha tingħata awtorizzazzjoni speċifika, għall-inqas ġimagħtejn qabel l-awtorizzazzjoni.

         L-Istat Membru kkonċernat għandu jinforma lill-Istati Membri l-oħrajn u lill-Kummissjoni bi kwalunkwe awtorizzazzjoni mogħtija taħt dan il-paragrafu.
   3.   B'deroga mill-Artikolu 6(1), l-awtoritajiet kompetenti ta' Stat Membru jistgħu jawtorizzaw ir-rilaxx ta' ċerti fondi jew riżorsi ekonomiċi ffriżati, bil-kondizzjoni li jintlaħqu l-kondizzjonijiet li ġejjin:

               (a)

               il-fondi jew riżorsi ekonomiċi jkunu s-suġġett ta' sentenza arbitrali mogħtija qabel id-data li fiha l-persuna fiżika jew ġuridika, l-entità jew il-korp imsemmijin fl-Artikolu 6(1) ikunu ġew elenkati fl-Anness II, jew ta' deċiżjoni ġudizzjarja jew amministrattiva mogħtija fl-Unjoni, jew deċiżjoni ġudizzjarja li tkun eżegwibbli fl-Istat Membru konċernat, qabel jew wara dik id-data;

               (b)

               il-fondi jew ir-riżorsi ekonomiċi ser jintużaw esklużivament biex jiġu sodisfatti pretensjonijiet garantiti minn tali deċiżjoni jew rikonoxxuti bħala validi f'tali deċiżjoni, fil-limiti stabbiliti mil-liġijiet u r-regolamenti applikabbli li jirregolaw id-drittijiet ta' persuni li jkollhom dawn il-pretensjonijiet;

               (c)

               id-deċiżjoni ma tkunx għall-benefiċċju ta' persuna fiżika jew ġuridika, entità jew korp elenkat fl-Anness I jew II; u

               (d)

               ir-rikonoxximent tad-deċiżjoni ma jmurx kontra l-politika pubblika fl-Istat Membru kkonċernat.

         L-Istat Membru kkonċernat għandu jinforma lill-Istati Membri l-oħrajn u lill-Kummissjoni bi kwalunkwe awtorizzazzjoni mogħtija taħt dan il-paragrafu.
   4.   L-Artikolu 6(1) ma għandux iżomm lil persuna fiżika jew ġuridika, entità jew korp elenkat milli jagħmel pagament dovut taħt kuntratt li daħal għalih qabel id-data li fiha din il-persuna fiżika jew ġuridika, l-entità jew il-korp ikun ġie elenkat fl-Anness II, sakemm l-Istat Membru kkonċernat ikun iddetermina li l-pagament ma jiġix riċevut, direttament jew indirettament, minn persuna fiżika jew ġuridika, entità jew korp elenkat fl-Anness I jew II.
   5.   L-Artikolu 6(2) ma għandux japplika għaż-żieda ma' kontijiet iffriżati ta':

               (a)

               imgħax jew dħul ieħor fuq dawk il-kontijiet;

               (b)

               pagamenti dovuti taħt kuntratti, ftehimiet jew obbligi li ġew konklużi jew li rriżultaw qabel id-data li fiha dawk il-kontijiet saru soġġetti għall-miżuri previsti fil-Artikolu 6; jew

               (c)

               pagamenti dovuti taħt deċiżjonijiet ġudizzjarji, amministrattivi jew arbitrali li ngħataw fl-Unjoni jew li huma eżegwibbli fl-Istat Membru kkonċernat,

         dment li kwalunkwe tali imgħax, qligħ u pagamenti oħrajn jibqgħu soġġetti għall-miżuri previsti fl-Artikolu 6(1).
   Artikolu 9
   1.   Fejn il-Kunsill tas-Sigurtà jew il-Kumitat jelenka persuna jew entità, il-Kunsill għandu jinkludi tali persuna jew entità fl-Anness I.
   2.   Il-Kunsill, filwaqt li jaġixxi fuq proposta minn Stat Membru jew mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, għandu jiddeċiedi li jistabbilixxi u jemenda l-lista fl-Anness II.
   3.   Il-Kunsill għandu jikkomunika d-deċiżjonijiet tiegħu msemmijin fil-paragrafi 1 u 2, inklużi r-raġunijiet għall-inklużjoni fil-lista, lill-persuna fiżika jew ġuridika, entità jew korp ikkonċernat, jew direttament, jekk l-indirizz ikun magħruf, jew permezz tal-pubblikazzjoni ta' avviż, li tipprovdi lil tali persuna, entità jew korp b'opportunità li jippreżentaw osservazzjonijiet.
   4.   Fejn jiġu ppreżentati osservazzjonijiet jew provi sostanzjali ġodda, il-Kunsill għandu jirrevedi d-deċiżjonijiet tiegħu u jinforma lill-persuna fiżika jew ġuridika, entità jew korp ikkonċernati kif meħtieġ.
   Artikolu 10
   1.   L-Annessi I u II għandhom jinkludu r-raġunijiet għall-inklużjoni fil-lista tal-persuni u entitajiet imsemmija fl-Artikoli 3(1) u 6(1), kif previst mill-Kunsill tas-Sigurtà jew mill-Kumitat fir-rigward tal-Anness I, u l-Kunsill fir-rigward tal-Anness II.
   2.   L-Annessi I u II għandhom jinkludu wkoll, fejn disponibbli, l-informazzjoni meħtieġa għall-identifikazzjoni tal-persuni u entitajiet ikkonċernati, kif previst mill-Kunsill tas-Sigurtà jew mill-Kumitat fir-rigward tal-Anness I, u l-Kunsill fir-rigward tal-Anness II. Fir-rigward tal-persuni, tali informazzjoni tista' tinkludi l-ismijiet, inklużi l-psewdonimi, id-data u l-post ta' twelid, iċ-ċittadinanza, in-numri tal-passaport u tal-karta tal-identità, is-sess, l-indirizz jekk magħruf, u l-funzjoni jew il-professjoni. Fir-rigward ta' persuni ġuridiċi, entitajiet jew korpi, tali informazzjoni tista' tinkludi ismijiet, il-post u d-data tar-reġistrazzjoni, in-numru tar-reġistrazzjoni u l-post tan-negozju. L-Annessi I u II għandhom jinkludu wkoll id-data tal-inklużjoni fil-lista.
   Artikolu 11
   Sabiex l-impatt tal-miżuri stipulati f'din id-Deċiżjoni jkun kemm jista' jkun qawwi, l-Unjoni għandha tħeġġeġ lill-Istati terzi biex jadottaw miżuri restrittivi simili għal dawk previsti f'din id-Deċiżjoni.
   Artikolu 12
   1.   Din id-Deċiżjoni għandha tinżamm taħt reviżjoni kontinwa. Hija għandha tiġġedded, jew tiġi emendata kif adatt, jekk il-Kunsill iqis li l-għanijiet tagħha ma ntlaħqux u fid-dawl tad-deċiżjonijiet rilevanti tal-Kunsill tas-Sigurtà.
   2.   Il-miżuri msemmija fil-punt (b) tal-Artikolu 3(1) u l-punt (b) tal-Artikolu 6(1) għandhom jiġu riveduti f'intervalli regolari u mill-inqas kull 12-il xahar. Huma ma għandhomx ikomplu japplikaw fir-rigward tal-persuni u l-entitajiet konċernati jekk il-Kunsill jiddetermina, f'konformità mal-proċedura msemmija fl-Artikolu 9, li l-kondizzjonijiet għall-applikazzjoni tagħhom m'għadhomx jintlaħqu aktar.
   Artikolu 13
   Id-Deċiżjoni 2014/449/PESK qiegħda b'dan titħassar.
   Artikolu 14
   Din id-Deċiżjoni għandha tidħol fis-seħħ f-data wara dik tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-7 ta' Mejju 2015.

            Għall-Kunsill

            Il-President

         E. RINKĒVIČS

      (1)  Id-Deċiżjoni tal-Kunsill 2014/449/PESK tal-10 ta' Lulju 2014 dwar miżuri restrittivi fid-dawl tas-sitwazzjoni fis-Sudan t'Isfel (ĠU L 203, 11.7.2014, p. 100).

      (2)  Il-Pożizzjoni Komuni tal-Kunsill 2008/944/PESK tat-8 ta' Diċembru 2008 li tiddefinixxi regoli komuni li jirregolaw il-kontroll ta' esportazzjonijiet ta' teknoloġija u tagħmir militari (ĠU L 335, 13.12.2008, p. 99).

      ANNESS I

         Lista tal-persuni u entitajiet imsemmijin fil-punt (a) tal-Artikolu 3(1) u l-punt (a) tal-Artikolu 6(1)

      ANNESS II

         Lista tal-persuni u entitajiet imsemmijin fil-punt (b) tal-Artikolu 3(1) u l-punt (b) tal-Artikolu 6(1)

                  Isem

                  Informazzjoni ta' identifikazzjoni

                  Raġunijiet

                  Data tal-inklużjoni fil-lista

                  1.

                  Santino DENG
                  (magħruf ukoll bħala: Santino Deng Wol)

                  Kmandant tat-tielet Diviżjoni tal-Fanterija tal-Armata għal-Liberazzjoni tal-Poplu tas-Sudan (SPLA)

                  Santino Deng huwa kmandant tat-tielet Diviżjoni tal-Fanterija tal-SPLA li ħa sehem fl-akkwist mill-ġdid ta' Bentiu f'Mejju 2014. Santino Deng huwa għalhekk responsabbli għal ksur tal-Ftehim ta' Waqfien mill-Ġlied tat-23 ta' Jannar.

                  11.7.2014

                  2.

                  Peter GADET
                  (magħruf ukoll bħala: Peter Gatdet Yaka; Peter Cadet; Peter Gadet Yak; Peter Gadet Yaak: Peter Gatdet Yaak; Peter Gatdet; Peter Gatdeet Yaka)

                  Mexxej tal-milizzja Nuer, li hija kontra l-gvern. Post tat-twelid: Mayom County Unity State

                  Peter Gadet huwa l-mexxej tal-milizzja Nuer kontra l-gvern li wettqet attakk fuq Bentiu fil-15 - 17 ta' April 2014, bi ksur tal-Ftehim ta' Waqfien mill-Ġlied tat-23 ta' Jannar. L-attakk wassal għall-qtil ta' aktar minn 200 membru tal-popolazzjoni ċivili. Peter Gadet hu għalhekk responsabbli għall-instigar ta' ċiklu ta' vjolenza, b'hekk ostakola l-proċess politiku fis-Sudan t'Isfel, u għal ksur serju tad-drittijiet tal-bniedem.

                  11.7.2014


Avviż Legali Importanti

|

31987D0095

Id-Deċiżjoni tal-Kunsill tat-22 Diċembru 1986 dwar l-istandardizzazzjoni fil-qasam tat-teknoloġija ta' l-informatika u tat-telekomunikazzjoni

Official Journal L 036 , 07/02/1987 P. 0031 - 0037 Finnish special edition: Chapter 13 Volume 16 P. 0105  Swedish special edition: Chapter 13 Volume 16 P. 0105  CS.ES Chapter 13 Volume 008 P. 236  - 242 ET.ES Chapter 13 Volume 008 P. 236  - 242 HU.ES Chapter 13 Volume 008 P. 236  - 242 LT.ES Chapter 13 Volume 008 P. 236  - 242 LV.ES Chapter 13 Volume 008 P. 236  - 242 MT.ES Chapter 13 Volume 008 P. 236  - 242 PL.ES Chapter 13 Volume 008 P. 236  - 242 SK.ES Chapter 13 Volume 008 P. 236  - 242 SL.ES Chapter 13 Volume 008 P. 236  - 242

		Id-Deċiżjoni tal-Kunsilltat-22 Diċembru 1986dwar l-istandardizzazzjoni fil-qasam tat-teknoloġija ta' l-informatika u tat-telekomunikazzjoni(87/95/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikulari Artikolu 235 tiegħu,Waqt li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi l-istandards applikabbli fil-qasam tat-teknoloġija ta' l-informatika u l-attivitajiet meħtieġa għall-preparazzjoni tagħhom għandhom, b'mod partikolari, jagħtu kont ta':- il-komplessità ta' l-ispeċifikazzjonijiet tekniċi u l-preċiżjoni meħtieġa sabiex jiġi żgurat it-tibdil ta' l-informazzjoni u t-tagħrif u l-operazzjoni kompatibbli tas-sistemi;- il-ħtieġa li tiġi żgurata l-pubblikazzjoni mgħaġġla ta' l-istandards sabiex dewmien żejjed ma jirriżultax fis-sorpass bikri ta' xi test li jinqabeż mill-ħeffa tal-bidla teknoloġika- il-ħtieġa li tiġi nkoraġġita l-applikazzjoni ta' l-istandards internazzjonali għat-tibdil ta' informazzjoni u tagħrif fuq bażi li għandu jistabbilixxi l-kredibilità tagħhom mill-aspett ta' l-implimentazzjoni prattika;- l-importanza ekonomika tar-rwol ta' l-istandardizzazzjoni fil-kontribut biex jinħoloq suq tal-Komunità f'dan il-qasam;Billi d-Direttiva 83/189/KEE [3] tagħmilha possibbli għall-Kummissjoni, l-Istati Membri u l-istituzzjonijiet ta' l-istandards li jiġu nformati bl-intenzjonijiet ta' l-istituzzjonijiet ta' l-istandards li jħejju jew jemendaw standard, u billi, taħt it-termini ta' dik id-Direttiva, il-Kummissjoni tista' tistabbilixxi termini ta' referenza għal xogħol fuq l-istandardizzazzjoni ta' interess komuni li għandu jsir flimkien u fi stadju bikri;Billi dik id-Direttiva ma fihiex id-dispożizzjonijiet kollha meħtieġa għall-implimentazzjoni tal-politika tal-Komunità dwar l-istandardizzazzjoni fil-qasam tat-teknoloġija ta' l-informatika u t-telekomunikazzjoni;Billi l-ammont dejjem jiżdied ta' punti tekniċi li jikkoinċidu bejn l-oqsma differenti ta' l-istandardizzazzjoni, b'mod partikolari fil-każ tat-teknoloġija ta' l-informatika u t-telekomunikazzjoni, huwa tali li jiġġustifika l-kooperazzjoni mill-qrib bejn l-istituzzjonijiet ta' l-istandards, li għandhom jikkollaboraw sabiex jittrattaw dawn il-materji ta' interess komuni;Billi dan l-aħħar ġew konklużi patti ta' ftehim mill-Kummissjoni fi ħdan il-qafas tal-Memorandum ta' Ftehim iffirmat mal-Konferenza Ewropea ta' l-Amministrazzjonijiet Postali u tat-Telekomunikazzjoni (CEPT) fil-kuntest tal-linji ta' gwida ġenerali approvati ma' l-organizzazzjoni konġunta ta' l-istandardizzazzjoni l-Kumitat Ewropew għal l-istandardizzazzjoni/il-Kumitat Ewropew għal l-istandardizzazzjoni Elettroteknika (CEN/CENELEC);Billi d-Direttiva 86/361/KEE [4] tistipula programmi għal xogħol fuq speċifikazzjonijiet tekniċi komuni (li jikkorrispondu għan-Normes Européennes de Télécommunication (NETs)) għal dan il-qasam mill-Konferenza Ewropea ta' l-Amministrazzjonijiet Postali u tat-Telekomunikazzjoni f'konsultazzjoni, fejn xieraq, mal-Kumitat Ewropew għall-istandardizzazzjoni u l-Kumitat Ewropew għall-istandardizzazzjoni Elettroteknika;Billi l-qasam ta' l-ordnijiet għall-akkwist pubbliku huwa mqiegħed tajjeb sabiex jinkoraġġixxi aċċettazzjoni aktar wiesgħa ta' informazzjoni dwar open systems interconnection u l-istandards tat-tibdil ta' tagħrif permezz ta' referenza għalihom fix-xiri;Billi huwa meħtieġ li jiġi fdat kumitat bix-xogħol li jgħin lill-Kummissjoni fit-tħaddim u t-tmexxija tal-miri u l-attivitajiet stipulati bid-Deċiżjoni,IDDEĊIEDA KIF ĠEJ:Artikolu 1Għall-għanijiet ta' din id-Deċiżjoni:1. ‘speċifikazzjonijiet tekniċi' tfisser speċifikazzjoni li tkun tinsab f'dokument li jistipula l-karatteristiċi meħtieġa ta' prodott, bħal livelli ta' kwalità, esekuzzjoni, sigurezza jew dimensjonijiet, inklużi l-ħtiġiet applikabbli għall-prodott fir-rigward ta' terminoloġija, simboli, ittestjar u metodi ta' ttestjar, imballaġġ, immarkar jew tikkettjar;2. ‘speċifikazzjoni teknika komuni' tfisser speċifikazzjoni teknika mħejjija bil-għan li jkun hemm applikazzjoni uniformi fl-Istati Membri kollha tal-Komunità;3. ‘standard' tfisser speċifikazzjoni teknika approvata minn korp rikonoxxut ta' l-istandards għall-applikazzjoni ripetuta jew kontinwa, li l-konformità magħha mhix obbligatorja;4. ‘standard internazzjonali' tfisser standard adottat minn korp rikonoxxut ta' l-istandards internazzjonali;5. ‘Abbozz ta' Standard Internazzjonali (DIS)' tfisser abbozz ta' standard adottat minn korp ta' l-istandards rikonoxxut internazzjonali;6. ‘speċifikazzjoni internazzjonali teknika fit-telekomunikazzjoni' tfisser l-ispeċifikazzjoni teknika tal-karatteristiċi kollha jew uħud minnhom ta' prodott, rakkomandati minn organizzazzjonijiet bħall- Comité international télégraphique et téléphonique (CCITT) jew is-CEPT;7. ‘Standard Ewropew' tfisser standard li jkun ġie approvat skond l-istatut tal-korpi ta' l-istandards li magħhom il-Komunità tkun ikkonkludiet patti ta' ftehim;8. ‘Pre-standard Ewropew' tfisser standard li jkun ġie adottat taħt ir-referenza (EPS) skond ir-regoli statutorji tal-korpi ta' l-istandards li magħhom il-Komunità tkun ikkonkludiet patti ta' ftehim;9. ‘standard funzjonali' tfisser standard maħdum sabiex jirrendi funzjoni kumplessa meħtieġa sabiex jiġi żgurat it-tħaddim bejn sistema u oħra u ġeneralment miksub billi jiġu marbuta flimkien diversi standards ta' referenza eżistenti u jiġu adottati skond ir-regoli statutorji tal-korpi ta' l-istandards;10. ‘speċifikazzjoni funzjonali': l-ispeċifikazzjoni li tiddefinixxi, fil-qasam tat-telekomunikazzjoni, l-applikazzjoni ta' standards għal sistema miftuha ta' konnessjoni ta' ħaġa ma' oħra b'appoġġ ta' rekwiżit speċifiku għall-komunikazzjoni bejn sistemi ta' teknoloġija ta' l-informatika (standards irrakomandati minn organizzazzjonijiet bħall-‘Comité international télégraphique et téléphonique' (CCITT) jew is-CEPT);11. ‘regolament tekniku' tfisser l-ispeċifikazzjonijiet tekniċi, nklużi d-dispożizzjonijiet amministrattivi relevanti, li l-osservanza tagħhom hija obbligatorja, de jure jew de facto, fil-każ ta' marketing jew l-użu fi Stat Membru jew il-parti l-kbira tiegħu, ħlief dawk stipulati minn awtoritajiet lokali;12. ‘ċertifikazzjoni ta' konformità' tfisser l-attività li permezz tagħha l-konformità ta' prodott jew servizz ma' standards partikolari jew speċifikazzjonijiet tekniċi oħra tiġi ċertifikata permezz ta' ċertifikat jew marka ta' konformità;13. ‘teknoloġija ta' l-informatika' tfisser is-sistemi, apparat, komponenti u programmi tal-kompjuter meħtieġa sabiex jiġi żgurat l-irkupru, l-ipproċessar u l-ħażna ta' l-informazzjoni fiċ-ċentri kollha ta' l-attività umana (d-dar, l-ufficcju, l-fabbrika, eċċ.), li l-applikazzjoni tagħhom ġeneralment tkun teħtieġ l-użu ta' l-elettronika jew teknoloġija simili;14. ‘ordnijiet ta' akkwist pubbliku' tfisser dawk:- definiti f'Artikolu 1 tad-Direttiva 77/62/KEE [5];- konklużi għall-provista ta' apparat li għandu x'jaqsam mat-teknoloġija ta' l-informatika u t-telekomunikazzjoni, jkun xi jkun is-settur ta' l-attività ta' l-awtorità li tikkontratta;15. ‘awtoritajiet tat-telekomunikazzjoni' tfisser awtoritajiet rikonoxxuti jew entrapriżi privati fil-Komunità li jipprovdu servizzi pubbliċi tat-telekomunikazzjoni.Artikolu 2Sabiex tiġi promossa l-istandardizzazzjoni fl-Ewropa u l-preparazzjoni u l-applikazzjoni ta' standards fil-qasam tat-teknoloġija ta' l-informatika u speċifikazzjonijiet funzjonali fil-qasam tat-telekomunikazzjoni, il-miżuri li ġejjin, bla ħsara għal Artikolu 3(2) u Artikolu 4, għandhom jiġu implimentati fil-livell tal-Komunità:(a) id-determinazzjoni regolari, ta' l-inqas kull sena, skond il-bażi ta' standards internazzjonali, abbozzi ta' standards internazzjonali jew dokumenti ekwivalenti, tal-priorità tal-ħtiġiet ta' l-istandardizzazzjoni bil-għan li jiġu ppreparati l-programmi tax-xogħol u l-ikkummissjonar ta' dawk l-istandards Ewropej u speċifikazzjonijiet funzjonali li jistgħu jiġu meqjusa meħtieġa sabiex jiġi żgurat il-bdil ta' l-informazzjoni u tagħrif u t-tħaddim bejn is-sistemi;(b) skond il-bażi ta' l-attivitajiet internazzjonali ta' l-istandardizzazzjoni:- l-istituzzjonijiet ta' l-istandards Ewropej u l-korpi tekniċi speċjalizzati fis-settur tat-teknoloġija ta' l-informatika u tat-telekomunikazzjoni għandhom jiġu mistiedna biex jistabbilixxu standards Ewropej, pre-standards Ewropej jew speċifikazzjonijiet funzjonali tat-telekomunikazzjoni li jkollhom rikors, jekk ikun meħtieġ, għall-abbozzar ta' standards funzjonali, sabiex tiġi żgurata l-preċiżjoni meħtieġa minn utenti għall-bdil ta' l-informazzjoni u tagħrif u t-tħaddim bejn is-sistemi. Korpi bħal dawk għandhom jibbażaw ix-xogħol tagħhom fuq standards internazzjonali, abbozzi ta' standards internazzjonali jew speċifikazzjonijiet tekniċi internazzjonali fit-telekomunikazzjoni. Fejn standard internazzjonali, abbozz ta' standard internazzjonali jew speċifikazzjoni teknika internazzjonali fit-telekomunikazzjoni toffri dispożizzjoni ċara li tippermetti l-applikazzjoni uniformi tagħha, dawn id-dispożizzjonijiet għandhom jiġu adottati mingħajr bidliet fl-istandard Ewropew, il-pre-standard Ewropew, jew l-ispeċifikazzjoni funzjonali tat-telekomunikazzjoni. Biss fejn dispożizzjonijiet ċari bħal dawk ma jeżistux fli-standard internazzjonali, abbozz ta' standard internazzjonali jew speċifikazzjoni teknika fit-telekomunikazzjoni, li-standard Ewropew, il-pre-standard Ewropew, jew l-ispeċifikazzjoni funzjonali tat-telekomunikazzjoni għandhom jiġu miktuba sabiex jiġi ċċarat jew, fejn ikun meħtieġ, jissupplimentaw l-istandard internazzjonali, l-abbozz ta' li-standard internazzjonali jew l-ispeċifikazzjoni teknika internazzjonali fit-telekomunikazzjoni filwaqt li tiġi evitata d-diverġenza minnha;- l-istess korpi għandhom jiġu mistiedna sabiex jippreparaw speċifikazzjonijiet tekniċi li jistgħu jifformaw il-bażi ta' standards Ewropej jew pre-standards Ewropej fl-assenza ta', jew bħala kontribuzzjoni għall-produzzjoni ta', standards internazzjonali miftehema għall-bdil ta' l-informazzjoni u t-tagħrif u t-tħaddim bejn is-sistemi;(c) miżuri sabiex issir aktar faċli l-applikazzjoni ta' l-istandards u l-ispeċifikazzjonijiet funzjonali, b'mod partikolari permezz tal-koordinazzjoni ta' l-attivitajiet ta' l-Istati Membri fi:- il-verifikazzjoni tal-konformità ta' prodotti u servizzi ma' l-istandards u l-ispeċifikazzjonijiet funzjonali skond il-bażi ta' ħtiġiet ta' testijiet speċifikati;- iċ-ċertifikazzjoni ta' konformità ma' standards u speċifikazzjonijiet funzjonali skond proċeduri armonizzati kif għandu jkun.(d) il-promozzjoni ta' l-applikazzjoni ta' standards u speċifikazzjoni funzjonali li għandhom x'jaqsmu mat-teknoloġija ta' l-informatika f'ordnijiet tas-settur pubbliku u regolamenti tekniċi.Artikolu 31. Il-miri speċifiki tal-miżuri proposti huma deskritti fl-Anness li jinsab ma' din id-Deċiżjoni.2. Din id-Deċiżjoni għandha tkopri:- standards fil-qasam tat-Teknoloġija ta' l-Informatika kif stipulati f'Artikolu 5- speċifikazzjonijiet funzjonali għas-servizzi speċifikament offruti fuq sistemi pubbliċi tat-telekomunikazzjoni għat-tibdil ta' informazzjoni u tagħrif bejn sistemi ta' teknoloġija ta' l-informatika.3. Din id-Deċiżjoni m'għandhiex tkopri:- speċifikazzjonijiet tekniċi komuni għall-apparat ta' terminali mqabbda ma' sistemi pubbliċi ta' telekomunikazzjoni, li huma koperti bid-Direttiva 86/361/KEE- speċifikazzjonijiet għall-apparat li jifforma xi parti minn-networks ta' telekomunikazzjoni nnifishom.Artikolu 4Meta jiġu stabbiliti l-ħtiġiet fir-rigward ta' l-istandardizzazzjoni u meta jitfassal il-programm ta' xogħol għal l-istandardizzazzjoni u l-preparazzjoni ta' l-ispeċifikazzjonijiet funzjonali, l-Kummissjoni għandha tirreferi b'mod partikolari għall-informazzjoni li tkun ġiet ikkomunikata lilha skond id-Direttiva 83/189/KEE.Il-Kummissjoni, wara li tikkonsulta mal-Kumitat li hemm provdut dwaru f'Artikolu 7, għandha tafda x-xogħol tekniku lill-organizzazzjonijiet kompetenti ta' l-istandards Ewropej jew korpi tekniċi speċjalizzati (CEN, CENELEC u CEPT) waqt li titlobhom, jekk ikun meħtieġ, li jħejju standards Ewropej jew speċifikazzjonijiet funzjonali li jikkorrispondu. Il-mandati li għandhom jingħataw lil dawn l-organizzazzjonijiet għandhom jiġu riferuti għall-qbil tal-Kumitat li hemm provdut dwaru f'Artikolu 5 tad-Direttiva 83/189/KEE skond il-proċeduri ta' l-imsemmija Direttiva. Ebda mandat m'għandu jinħareġ li jikkoinċidi ma' xi parti mill-programmi ta' xogħol mibdija jew imħejjija taħt id-Direttiva 86/361/KEE.Artikolu 51. Waqt li jingħata kont tad-differenzi bejn il-proċeduri nazzjonali eżistenti, l-Istati Membri għandhom jieħdu l-passi meħtieġa sabiex jiżguraw li ssir referenza għal:- l-istandards Ewropej u l-pre-standards Ewropej kif deskritti f'Artikolu 2(b);- l-istandards internazzjonali meta jiġu aċċettati fil-pajjiż ta' l-awtorità li tikkontratta;f'ordnijiet ta' akkwist pubbliku fir-rigward ta' teknoloġija ta' l-informatika sabiex dawk l-istandards jiġu wżati bħala l-bażi għat-tibdil ta' l-informazzjoni u tagħrif għat-tħaddim bejn is-sistemi.2. Sabiex jipprovdu kompatibilità minn tarf sa tarf, l-Istati Membri għandhom jieħdu l-passi kollha meħtieġa sabiex jiżguraw illi l-amministrazzjonijiet tat-telekomunikazzjoni tagħhom jużaw speċifikazzjonijiet funzjonali għall-mezzi ta' aċċess għas-sistemi pubbliċi ta' telekomunikazzjoni għal dawk is-servizzi speċifikament intiżi għall-bdil ta' informazzjoni u tagħrif bejn sistemi ta' teknoloġija ta' l-informatika li huma stess jużaw l-istandards imsemmija fil-paragrafu 1.3. L-applikazzjoni ta' dan l-Artikolu għandu jagħti kont ta' ċirkostanzi speċjali kif imsemmija hawn taħt li jistgħu jiġġustifikaw l-użu ta' standards u speċifikazzjonijiet li m'humiex dawk li hemm provdut dwarhom f'din id-Deċiżjoni:- il-ħtieġa għall-kontinwità operazzjonali f'sistemi eżistenti, iżda biss bħala parti minn strateġiji definiti b'mod ċar u mniżżla għal transizzjoni sussegwenti għal standards jew speċifikazzjonijiet funzjonali internazzjonali jew Ewropej;- il-ġenwinità tan-natura innovattiva ta' ċerti proġetti;- fejn li-standard jew l-ispeċifikazzjoni funzjonali in kwistjoni hija teknikament mhux adegwata għall-iskop tagħha minħabba li ma tipprovdix il-mezz xieraq għall-ksib ta' informazzjoni u l-bdil ta' tagħrif jew tħaddim bejn is-sistemi, jew li l-mezzi (inkluż l-ittestjar) ma jeżistux biex jistabbilixxu b'mod sodisfaċenti l-konformità ta' prodott ma dak li-standard jew speċifikazzjoni funzjonali jew fejn, fil-każ ta' Pre-Standards Ewropej, dawn ikun jonqoshom l-istabbilità meħtieġa għall-applikazzjoni. Għandu jkun f'idejn l-Istati Membri l-oħra biex juru lill-Kumitat li ssir referenza għalih f'Artikolu 7 li l-apparat li jkun komformi ma' l-istandard ikun ġie wżat b'mod sodisfaċenti, u li l-użu ta' din ir-rinunzja ma kienx ġustifikat;- fejn, wara konsultazzjoni akkurata tas-suq, jinstab li raġunijiet importanti li għandhom x'jaqsmu ma' effikaċja tal-prezz jagħmlu l-użu ta' li-standard jew l-ispeċifikazzjoni funzjonali in kwistjoni mhux xieraq. Għandu jkun f'idejn l-Istati Membri l-oħra biex juru lill-Kumitat li ssir referenza għalih f'Artikolu 7 apparat li jkun konformi ma' dak li-standard ikun ġie użat b'mod sodisfaċenti fuq bażi mhux kummerċjali, u li l-użu ta' din ir-rinunzja ma kienx ġustifikat.4. B'żieda, l-Istati Membri jistgħu jeħtieġu referenza, skond l-istess bażi bħal fil-paragrafu 1, għat-taħżiż ta' standards internazzjonali.5. Awtoritajiet li jagħmlu l-kuntratt li joqgħodu fuq il-paragrafu 3 għandhom jagħmlu nota tar-raġunijiet tagħhom biex jagħmlu dan, jekk ikun possibbli, fid-dokumenti ta' l-offerti tal-bidu maħruġa fir-rigward tal-ksib, u fil-każijiet kollha għandhom jinnotaw dawk ir-raġunijiet fid-dokumentazzjoni interna tagħhom u għandhom jipprovdu dik l-informazzjoni meta jiġu mitluba lill-kumpaniji li jitfgħu l-offerta u lill-Kumitat li ssir referenza għalih f'Artikolu 7 filwaqt li jirrispettaw il-konfidenzjalità kummerċjali. Għandu wkoll ikun possibbli li lmenti dwar l-użu ta' derogi li ssir referenza għalihom fil-paragrafu 3 jsiru direttament lill-Kummissjoni.6. Il-Kummissjoni għandha tiżgura li d-dispożizzjonijiet ta' dan l-Artikolu jiġu applikati fil-każ tal-proġetti u l-programmi kollha tal-Komunità, inklużi ordnijiet ta' akkwist pubbliku finanzjati mill-estimi tal-Komunità.7. L-awtoritàjiet li jgħamlu l-kuntratt, jekk iqisu li jkun meħtieġ, jistgħu japplikaw speċifikazzjonijiet oħra għal kuntratti ta' valur aktar baxx minn 100000 ECU, sakemm dan ix-xiri ma jżommx l-użu ta' l-istandards imsemmija fil-paragrafi 1 u 2 f'kull kuntratt ta' valur akbar mill-ammont imsemmi f'dan il-paragrafu. Il-ħtieġa għad-deroga jew il-livell tal-limitu stabbilit f'dan il-paragrafu għandu jiġi rivedut fi żmien tlett snin mid-dħul fl-applikazzjoni ta' din id-Deċiżjoni.Artikolu 6Meta jkunu qed jiġu abbozzati jew emendati regolamenti tekniċi f'oqsma koperti b'din id-Deċiżjoni, l-Istati Membri għandhom jirreferu għall-istandards li ssir referenza għalihom f'Artikolu 5 kull meta dawn jilħqu b'mod xieraq l-ispeċifikazzjonijiet tekniċi meħtieġa tar-regolament.Artikolu 71. Kumitat ta' konsultazzjoni, msejjaħ il-‘Grupp ta' Uffiċjali Anzjani dwar l-istandardizzazzjoni fil-qasam tat-Teknoloġija ta' l-Informatika' għandu jgħin lill-Kummissjoni fit-tħaddim tal-miri u l-amministrazzjoni ta' l-attivitajiet stipulati bid-Deċiżjoni. Għandu jkun magħmul minn rappresentanti appuntati mill-Istati Membri, li jistgħu jitolbu l-għajnuna ta' esperti jew konsulenti: il-president tiegħu għandu jkun rappresentant tal-Kummissjoni. Għal kwistjonijiet ta' telekomunikazzjoni l-kumitat kompetenti huwa l-‘Grupp ta' Uffiċjali Anzjani għat-Telekomunikazzjoni' li hemm provdut dwaru f'Artikolu 5 tad-Direttiva 86/361/KEE.2. Il-Kummissjoni għandha tikkonsulta mal-Kumitat meta tistabbilixxi prijoritajiet tal-Komunità, timplimenta l-miżuri li ssir referenza għalihom fl-Anness, meta tittratta kwistjonijiet li għandhom x' jaqsmu mal-verifika ta' konformità ma' standards, l-osservazzjoni mill-qrib ta' l-implimentazzjoni ta' Artikolu 5 u kwistjonijiet oħra li għandhom x'jaqsmu ma' l-istandardizzazzjoni fil-qasam tat-teknoloġija ta' l-informatika u t-telekomunikazzjoni, jew oqsma oħra li dawn jikkoinċidu magħhom. Għandha wkoll tikkonsulta mal-Kumitat dwar ir-rapport li ssir referenza għalih f'Artikolu 8.3. Il-Kummissjoni għandha tikkoordina l-attivitajiet ta' dawn il-Kumitati mal-Kumitat li hemm provdut dwaru f'Artikolu 5 tad-Direttiva 83/189/KEE b'mod partikolari fejn ikun hemm koinċidenza potenzjali fil-ħruġ ta' talbiet lill-istituzzjonijiet Ewropej ta' l-istandards taħt din id-Deċiżjoni u dik id-Direttiva.4. Il-mistoqsijiet kollha dwar l-implimentazzjoni ta' din id-Deċiżjoni jistgħu jiġu preżentati lill-Kumitat fuq it-talba tal-President jew ta' Stat Membru.5. Il-Kumitat għandu jiltaqa' mill-inqas darbtejn fis-sena.6. Il-Kumitat għandu jadotta r-regoli ta' proċedura tiegħu stess.7. Is-Segretarjat tal-Kumitat għandu jiġi provdut mill-Kummissjoni.Artikolu 8Kull sentejn il-Kummissjoni għandha tippresenta rapport ta' progress lill-Parlament Ewropew u lill-Kunsill dwar l-attivitajiet ta' l-istandardizzazzjoni fis-settur tat-teknoloġija ta' l-informatika. Dan ir-rapport għandu jirreferi għall-arranġamenti li jimplimentaw adottati fi ħdan l-Komunità, ir-riżultati miksuba, l-applikazzjoni ta' dawk ir-riżultati f'kuntratti ta' akkwist pubbliku u regolamenti tekniċi nazzjonali, u, b'mod partikolari, s-sinjifikat prattiku tagħhom għaċ-ċertifikazzjoni.Artikolu 9Din id-Deċiżjoni m'għandhiex tippreġudika l-applikazzjoni tad-Direttiva 83/189/KEE u d-Direttiva 86/361/KEE.Artikolu 10Din id-Deċiżjoni għandha tiddaħħal fl-applikazzjoni fi żmien sena mid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 11Din id-Deċiżjoni hija indirizzata lill-Istati Membri.Magħmula fi Brussel, it-22 Diċembru 1986.Għall-KunsillIl-PresidentG. Shaw[1] ĠU C 36, tas-17.2.1986, p. 55.[2] ĠU C 303, tal-25.11.1985, p. 2.[3] ĠU L 109, tas-26.4.1983, p. 8.[4] ĠU L 217, tal-5.8.1986, p. 21.[5] ĠU L 13, tal-15.1.1977, p. 1.--------------------------------------------------ANNESSMIŻURI GĦALL-ISTANDARDIZZAZZJONI FIL-QASAM TAT-TEKNOLOĠIJA TA' L-INFORMATIKA U T-TELEKOMUNIKAZZJONI1. Għanijiet(a) li ssir kontribuzzjoni għall-integrazzjoni tas-suq intern tal-Komunità fis-settur tat-teknoloġija ta' l-informatika u t-telekomunikazzjoni;(b) li tiġi mtejjba l-kompetittività internazzjonali ta' manifatturi tal-Komunità billi tiġi meqjusa l-istima akbar mis-suq fil-Komunità għal apparat manifatturat skond standards rikonoxxuti Ewropej u internazzjonali;(c) li jiġi faċilitat il-bdil ta' l-informazzjoni fil-Komunità kollha, billi jitnaqqsu l-ostakoli maħluqa minn inkompatibilitajiet li joħorġu minn-nuqqas ta' standards jew in-nuqqas ta' preċiżjoni tagħhom;(d) li jiġi żgurat li l-ħtiġiet ta' l-utent jingħata kont tagħhom billi l-utenti jingħataw aktar libertà biex jarmaw is-sistemi tagħhom b'mod li jiggarantixxi l-kompatibilità fl-operazzjoni u, konsegwentement, l-eżekuzzjoni mtejjba bi prezz irħas;(e) il-promozzjoni ta' l-applikazzjoni ta' standards u speċifikazzjonijiet funzjonali f'ordnijiet tas-settur pubbliku.2. Deskrizzjoni tal-miżuri u l-attivitajiet li għandhom isiru2.1 Preparazzjoni ta' programmi ta' xogħol u definizzjoni ta' prioritajietIt-tħejjija ta' programmi ta' xogħol u l-assenjazzjoni ta' prioritajiet waqt li jingħata kont tal-ħtiġijiet tal-Komunità u l-impatt ekonomiku ta' dawn l-attivitajiet mill-aspett ta' l-utenti, l-produtturi u l-amministrazzjonijiet tat-telekomunikazzjoni. Ix-xogħol li għandu jsir f'dan il-livell jista' jinkludi, b'mod partikolari:2.1.1. il-ġbir ta' informazzjoni dettaljata skond il-bażi ta' programmi nazzjonali u internazzjonali, l-preżentazzjoni ta' dik l-informazzjoni f'forma li tiffaċilita l-analiżi komparattiva u l-preparazzjoni tas-sommarji meħtieġa għax-xogħol tal-Kumitat;2.1.2. It-tqassim ta' dik l-informazzjoni, l-eżami tal-ħtiġiet u l-konsultazzjoni tal-partijiet interessati;2.1.3 is-sinkronizzazzjoni tal-programmi ta' xogħol ma' l-attivitajiet internazzjonali ta' l-istandardizzazzjoni;2.1.4 it-tmexxija tal-programmi ta' xogħol;2.1.5 il-preparazzjoni ta' rapporti li jiddeskrivu l-esekuzzjoni ta' l-attivitajiet u r-riżultati prattiċi ta' l-implimentazzjoni tagħhom.2.2 L-esekuzzjoni ta' l-attivitajiet ta' l-istandardizzazzjoni fil-qasam tat-teknoloġija ta' l-informatikaL-esekuzzjoni tal-programmi ta' xogħol titlob l-implimentazzjoni ta' serje ta' attivitajiet, li r-responsabilità għalihom hija ġeneralment fdata lis-CEN/CENELE u lis-CEPT u li jikkorrispondu ma' l-istadji differenti ta' l-attività li għandhom jitlestew sabiex tiġi żgurata l-kredibilita ta' l-istandards.Dawn l-attivitajiet jinkludu:2.2.1. ir-raffinar ta' l-istandards internazzjonali fi sforz biex jitneħħew l-ambigwitajiet u l-għażliet li jgħawwġu l-funzjoni ta' l-istandards imfassla biex jiggarantixxu l-bdil ta' l-informazzjoni u kompatibilità ta' l-operazzjoni tas-sistemi;2.2.2. l-abbozzar ta' pre-standards f'każijiet ġustifikati bid-dewmien esaġerat ta' proċeduri ta' l-istandardizzazzjoni internazzjonali, jew ta' standards meħtieġa fil-kuntest tal-Komunità fin-nuqqas ta' l-istandards internazzjonali;2.2.3. id-definizzjoni tal-kondizzjonijiet li għandhom jiġu sodisfatti sabiex tiġi stabbilita konformita sħiħa ma' standard;2.2.4. il-preparazzjoni ta' standards ta' testijiet jew speċifikazzjoni ta' testijiet inklużi fl-istandards u l-organizzazzjoni ta' proċeduri u strutturi biex jippermettu l-laboratorji tat-testijiet li jivverifikaw il-konformità ma' dawk l-istandards fuq bażi armonizzata kif għandha tkun.2.3. Attivitajiet li jaffettwaw is-settur tat-telekomunikazzjoniIl-miżuri ta' standardisation li jolqtu s-settur tat-telekomunikazzjoni jinkludu żewġ tipi ta' attivitajiet:- l-abbozzar ta' speċifikazzjonijiet funzjonali, bbażati fuq standards/speċifikazzjonijiet Ewropej fejn dawn jeżistu, għall-mezzi ta' aċċess għal sistemi pubbliċi ta' telekomunikazzjoni għal dawk is-servizzi speċifikament maħsuba għall-bdil ta' informazzjoni u tagħrif bejn sistemi tat-teknoloġija ta' l-informatika. Dan ix-xogħol tekniku jaqa' taħt l-attivitajiet ta' armonizzazzjoni mwettqa fil-qasam tat-telekomunikazzjoni u huwa fdat lis-CEPT wara l-proċeduri deskritti fid-Direttiva 86/361/EEC,- ix-xogħol li għandu jsir fil-qasam komuni għat-teknoloġija ta' l-informatika u tat-telekomunikazzjoni jeħtieġ aktar kooperazzjoni bejn il-korpi tekniċi kompetenti (i.e. CEN/CENELEC/CEPT). Għandu jgħolli l-grad ta' konverġenza sabiex l-istandards u l-ispeċifikazzjonijiet funzjonali jkunu jistgħu jiġu applikati bl-akbar numru ta' modi possibbli u b'manjiera armonizzata skond il-proċeduri deskritti fid-Direttiva 83/189/KEE.2.4. Miżuri komplementariDin il-parti tal-programm tkopri l-miżuri li ġejjin:2.4.1. attivitajiet speċifiċi meteoroloġiċi li għandhom x'jaqsmu ma':- l-promozzjoni ta' l-iżvilupp ta' l-istrumenti ta' l-ittestjar u validazzjoni u metodi ta' teknika ta' deskrizzjoni formali,- appoġġ għall-każ ta' referenzi, b'mod partikolari fil-każ ta' l-applikazzjonijiet li jkunu jeħtieġu l-użu ta' standards funzjonali bbażati fuq numru ta' standards maqgħudin flimkien;2.4.2. il-promozzjoni tal-preparazzjoni ta' manwali li jagħtu pariri dwar l-applikazzjoni ta' l-istandards għall-utent ta' l-aħħar;2.4.3. il-promozzjoni ta' demostrazzjonijiet fir-rigward tal-kompatibilità ta' tħaddim miksuba bħala riżultat ta' l-applikazzjoni ta' standard. L-iskop ewlieni għal din l-azzjoni għandu jkun li l-istrumenti tat-test u dawk meteoroloġiċi definiti f' 2.4.1. isiru disponibbli għall-użu fi proġetti differenti u sabiex jiġi żgurat li jsiru esperimenti bi standards ta' l-iżvilupp2.4.4. il-promozzjoni ta' l-arranġamenti li jmorru ‘l hinn mill-qafas ta' l-istandardizzazzjoni industrijali, tiddependi fuq patti ta' ftehim konklużi f'oqsma partikolari ta' attività professjonali u jikkontribwixxu għall-bdil effiċjenti ta' informazzjoni (transazzjonijiet ta' aġenziji ta' l-ivjaġġar, awtomazzjoni ta' transazzjonijiet ta' flus, komputerizzazzjoni ta' dokumenti doganali, l-użu tar-robots fil-manifattura, l-awtomazzjoni fl-uffiċċju, xogħol bil-mikrokompjuter, eċċ.);2.4.5. studji w proġetti li għandhom x'jaqsmu speċifikament ma' l-istandardizzazzjoni fil-qasam tat-teknoloġija ta' l-informatika.3. Miżuri li għandhom x'jaqsmu ma' l-applikazzjoni ta' standards fis-settur tal-akkwist pubblikuLi jiġu stabbiliti l-aktar metodi effiċjenti biex tiġi żgurata l-applikazzjoni mgħaġġla ta' l-istandards u speċifikazzjonijiet tekniċi fil-kuntest tad-Deċiżjoni preżenti waqt li jiġi assigurat tagħqid xieraq ma' attivitajiet li jiddependu fuq id-Direttiva 77/62/KEE [1].[1] ĠU L 13, tal-15.1.1977, p. 1.--------------------------------------------------


title: 2007/317/KE: Deċiżjoni tal-Kunsill tas- 16 ta’ April 2007 dwar il-pożizzjoni li trid tiġi adottata, f’isem il-Komunità, fi ħdan il-Kunsill Internazzjonali taż-Żrieragħ fir-rigward ta’ l-estensjoni tal-Konvenzjoni dwar in-Negozju taż-Żrieragħ ta’ l-1995

text:
               9.5.2007

               MT

               Il-Ġurnal Uffiċjali ta’ l-Unjoni Ewropea

               L 119/30

         DEĊIŻJONI TAL-KUNSILL
   tas-16 ta’ April 2007
   dwar il-pożizzjoni li trid tiġi adottata, f’isem il-Komunità, fi ħdan il-Kunsill Internazzjonali taż-Żrieragħ fir-rigward ta’ l-estensjoni tal-Konvenzjoni dwar in-Negozju taż-Żrieragħ ta’ l-1995
   (2007/317/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 flimkien ma’ l-ewwel subparagrafu ta’ l-Artikolu 300(2) tiegħu,
   Wara li kkunsidra l-proposta tal-Kummissjoni,
   Billi:
   Il-Konvenzjoni dwar in-Negozju taż-Żrieragħ ta’ l-1995 ġiet konkluża mill-Komunità permezz tad-Deċiżjoni 96/88/KE (1) u ġiet estiża b’mod regolari għal perjodi oħra ta’ sentejn. Il-Konvenzjoni kienet estiża l-aħħar permezz tad-deċiżjoni tal-Kunsill Internazzjonali taż-Żrieragħ f’Ġunju 2005 u għandha tibqa’ fis-seħħ sat-30 ta’ Ġunju 2007. Huwa fl-interess tal-Komunità li ssir estensjoni oħra. Il-Kummissjoni li tirrapreżenta lill-Komunità fil-Kunsill Internazzjonali taż-Żrieragħ għandha għalhekk tiġi awtorizzata biex tivvota favur estensjoni bħal din,
   IDDEĊIEDA KIF ĠEJ:
   Artikolu Waħdieni
   Il-Pożizzjoni tal-Komunità fi ħdan il-Kunsill Internazzjonali taż-Żrieragħ hija li tivvota favur l-estensjoni tal-Konvenzjoni tan-Negozju taż-Żrieragħ 1995 għal perjodu ieħor ta’ mhux aktar minn sentejn.
   Il-Kummissjoni hija b’dan awtorizzata li tesprimi din il-pożizzjoni fi ħdan il-Kunsill Internazzjonali taż-Żrieragħ.

      Magħmul fil-Lussemburgu, 16 ta’ April 2007.

            Għall-Kunsill

            Il-President

         H. SEEHOFER

      (1)  ĠU L 21, 27.1.1996, p. 47.


title: 2012/760/UE: Deċiżjoni tal-Kunsill tas- 6 ta' Diċembru 2012 li taħtar membru Ġermaniż u membru supplenti Ġermaniż fil-Kumitat tar-Reġjuni

text:
               8.12.2012

               MT

               Il-Ġurnal Uffiċjali tal-Unjoni Ewropea

               L 336/82

         DEĊIŻJONI TAL-KUNSILL
   tas-6 ta' Diċembru 2012
   li taħtar membru Ġermaniż u membru supplenti Ġermaniż fil-Kumitat tar-Reġjuni
   (2012/760/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Ġermaniż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Heinz MAURUS sar vakanti siġġu ta’ membru fil-Kumitat tar-Reġjuni.

               (3)

               Konsegwentement għat-tmiem tal-mandat ta’ Dr Ekkehard KLUG sar vakanti siġġu ta’ membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru:

                           —

                           is-Sinjura Anke SPOORENDONK, Ministerin für Justiz, Kultur und Europa

                     u

               (b)

               bħala membru supplenti:

                           —

                           is-Sur Eberhard SCHMIDT-ELSAESSER, Staats-sekretär.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, is-6 ta’ Diċembru 2012.

            Għall-Kunsill

            Il-President

         S. CHARALAMBOUS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.